CELEX: 32019D1864
Language: bg
Date: 2019-10-24 00:00:00
Title: Решение (ЕС) 2019/1864 на Съвета от 24 октомври 2019 година за подписване, от името на Съюза, на Споразумението под формата на размяна на писма между Европейския съюз и Конфедерация Швейцария във връзка с преговорите по член XXVIII от ГАТТ от 1994 г. относно изменението на отстъпките в рамките на СТО на Швейцария за месото с подправки

8.11.2019   
               
               
                  BG
               
               
                  Официален вестник на Европейския съюз
               
               
                  L 289/1
               
            
         РЕШЕНИЕ (ЕС) 2019/1864 НА СЪВЕТА
         от 24 октомври 2019 година
         за подписване, от името на Съюза, на Споразумението под формата на размяна на писма между Европейския съюз и Конфедерация Швейцария във връзка с преговорите по член XXVIII от ГАТТ от 1994 г. относно изменението на отстъпките в рамките на СТО на Швейцария за месото с подправки
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 6 декември 2018 г. Съветът упълномощи Комисията да започне преговори по силата на член XXVIII от Общото споразумение за митата и търговията (ГАТТ от 1994 г.) относно подходяща компенсация след решението на Швейцария да измени тарифната отстъпка в списък LIX – Швейцария-Лихтенщайн за „месото с подправки, необработено по друг начин“.
                  
               
                     (2)
                  
                  
                     Преговорите приключиха успешно, като на 17 юли 2019 г. беше парафирано Споразумение под формата на размяна на писма между Европейския съюз и Конфедерация Швейцария във връзка с преговорите по член XXVIII от ГАТТ от 1994 г. относно изменението на отстъпките в рамките на СТО на Швейцария за месото с подправки (наричано по-долу „Споразумението“).
                  
               
                     (3)
                  
                  
                     Настоящото решение на Съвета се отнася изключително до търговската политика на Съюза и е в изпълнение на споразумението с Швейцария вследствие на преговорите по член XXVIII от ГАТТ от 1994 г., на което Съюзът има право съгласно Споразумението за създаване на световната търговска организация (СТО).
                  
               
                     (4)
                  
                  
                     Поради това Споразумението следва да бъде подписано,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването от името на Съюза на Споразумението под формата на размяна на писма между Европейския съюз и Конфедерация Швейцария във връзка с преговорите по член XXVIII от ГАТТ от 1994 г. относно изменението на отстъпките в рамките на СТО на Швейцария за месото с подправки, при условие на сключването на посоченото Споразумение (1).
         
         
            Член 2
            Председателят на Съвета е оправомощен да посочи лицето (лицата), упълномощено (-ни) да подпише (-ат) споразумението под формата на размяна на писма от името на Съюза.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 24 октомври 2019 година.
            
               
                  За Съвета
               
               
                  Председател
               
               A.-K. PEKONEN
            
         
         
            (1)  Текстът на споразумението ще бъде публикуван заедно с решението за подписването му.